**লাই খুৎশংবি** (/laai-khoot-shaang-bee/) হলো একটি রাক্ষস ( হিংচাবি ) যাকে মেইতেই পৌরাণিক কাহিনী এবং প্রাচীন কাংলেইপাকের ( প্রাচীন মণিপুর ) লোককাহিনীতে পাওয়া যায়। তার অনেক লম্বা হাত আছে। "লাই" শব্দের অর্থ "দেবতা বা দেবত্ব", "খুত" অর্থ "হাত" এবং "সাংবি" বা "শাংবি" অর্থ মণিপুরীতে "দীর্ঘ" ( মেইতেই )।    কিংবদন্তি বলে যে সে যখন হাঁটে তখন তার লম্বা হাত মাটিতে স্পর্শ করে। তার আঙ্গুলগুলো কাঁটার মত ধারালো। তার একটি দীর্ঘ জিহ্বাসহ একটি বড় মুখ আছে। তার চেহারা খুব ভয়ঙ্কর।

গল্প
----

শশী (বা "শচি" বা "লেইরিক" বা "নওচা" অন্যান্য সংস্করণে) নামে একটি ছোট বাচ্চা নিয়ে একজন পুরুষ এবং নারী একটি গ্রামে একটি বিচ্ছিন্ন বাড়িতে বসবাস করছিলেন। কাছেই ছিল জঙ্গল যেখানে লাই খুৎশংবি থাকত।  সে সাধারণত গ্রাম থেকে গবাদি পশু এবং মানুষের বাচ্চা চুরি করে খেত। সে মানুষের একাকীত্বের সুযোগ নিয়ে গ্রামের মানুষের মধ্যে ত্রাসের বীজ বপন করেছিল।

লাই খুৎশংবি বিশেষ করে শিশু শশীকে খেতে চেয়েছিল। কিন্তু শশীর বাবা শশিপা এতই সাহসী ছিলেন যে লাই খুৎশংবি তাকে ভয় পেত। একদিন শশিপা বাড়ি থেকে দূরে কোথাও কাজ করতে বের হয়। কয়েকদিনের জন্য সে চলে যাবে। রাতে লাই খুৎশংবি ঘরে এসে শশীর মা শসিমাকে জিজ্ঞেস করে তার স্বামী বাড়িতে আছে কি না। শসিমা জ্ঞানী ছিল, তাই সে মিথ্যা বলেছে এবং বলল তার স্বামী বাড়িতে আছে। তখন লাই খুৎশংবি চলে যায়। কিন্তু সে রাতের পর রাত ফিরে এসে বারবার একই প্রশ্ন করল। শশীর মাও একই জবাব দিয়েছিলেন এবং শশীপা বাড়ি থেকে দূরে থাকার আসল ঘটনাটি লুকিয়েছিলেন। কিছুক্ষণ পর শশীর বাবা বাড়ি ফিরলে শশীর মা তাকে ঘটনাটি জানায়। একথা শুনে শশীর বাবা অসুরকে পরাজিত করার পরিকল্পনা করেন। সেই রাতে, তিনি একটি ধারালো তলোয়ার নিয়ে লাই খুৎশংবির জন্য অপেক্ষা করতে থাকেন। মাঝরাতে, রাক্ষস, যথারীতি, শসিমাকে জিজ্ঞাসা করতে আসে তার স্বামী বাড়িতে আছে কি না।  এবার শশীর মা উত্তর দিলেন তিনি বাড়িতে নাই, দূরে আছেন। কৌশলটা না জানার কারণে, লাই খুৎশংবি তার একটি শক্তিশালী হাত দিয়ে বাড়ির দেয়াল ভেদ করে শিশু শশীকে খুঁজে বের করার চেষ্টা করে। এই সময় সুযোগের অপেক্ষায় থাকা শশীর বাবা তলোয়ার দিয়ে খুৎশংবির হাত কেটে ফেলেন।  তারপর, রাক্ষস বেদনাদায়ক চিৎকার করে,

> এ্যাও এমা, আমি মরে গেছি!  
> 
> আয়ো ইয়ো এমা আয়ো ইয়ো  
> 
> লেইমাডেং ডেং নিংজাওবি  
> 
> তুমি বড় মিথ্যাবাদী  
> 
> আয়ো ইয়ো এমা আয়োয়ো
> 
> 

লাই খুৎশংবি তার অবশিষ্ট লম্বা হাত টেনে বাড়ি থেকে পালিয়ে যায়। তার কাটা হাত থেকে রক্ত উড়ে গিয়ে বনে যাওয়ার পথে বেড়ে ওঠা অনেক গাছের গায়ে পড়ে থাকে। বলা হয়ে থাকে যে কিছু গাছে লাল দাগ দেখা যায় আর সেটা হলো তার রক্ত। শশীর বাবা তার রক্তের ছোপ অনুসরণ করে জঙ্গলে যান। দৈত্যটি সাধারণত যতটা দ্রুত দৌড়াতে পারে ততটা দ্রুত ছুটতে পারেনি কারণ সে আহত হয়েছিল। শশীর বাবা তাকে ধরে তার অন্য হাতের উপর পা চেপে ধরেন। তারপর, তিনি সেই হাতটিও কেটে ফেলেন। গ্রামবাসী শশিপাকে তার সাহসিকতার জন্য ধন্যবাদ জানায়। সেই দিন থেকে লাই খুৎশংবি নামের দীর্ঘ হাতের রাক্ষসকে আর দেখা যায়নি।

গ্যালারি
--------

* Lai Khutsangbiলাই খুৎশংবি
* The family of Shasi, the child who is desired by Lai Khutsangbiশশী পরিবার, লাই খুৎশংবি যে শিশুকে চাইত
* The family of Shasi, the child who is desired by Lai Khutsangbiশশী পরিবার, লাই খুৎশংবি যে শিশুকে চাইত
* Lai Khutsangbi aiming to the lonely houseলাই খুৎশংবি নিশানা একাকী ঘরের দিকে
* Lai Khutsangbi coming to human settlementমানব বসতি দিকে আসছে লাই খুৎশংবি
* Lai Khutsangbi coming to the villageলাই খুৎশংবি গ্রামে আসছে
* Lai Khutsangbi penetrating the wall of the house with her powerful handলাই খুৎশংবি তার হাত দিয়ে ঘরের দেওয়াল ভেদ করে
* Lai Khutsangbi's hand about to chopped off by Shasipa, Shasi's fatherলাই খুৎশংবির হাত কেটে ফেলতে উদ্ধত শশীপা, শশীর বাবা
* The first hand being chopped offপ্রথম হাত কাটা হচ্ছে
* Lai Khutsangbi being followed by Shasi's fatherশশীর বাবার অনুসরণ করছেন লাই খুৎশংবিকে
* The second hand being chopped offদ্বিতীয় হাতটি কেটে ফেলা হচ্ছে

তথ্যসূত্র
---------

1. ↑  Oinam, James (২০১৬-০৫-২৬)। *New Folktales of Manipur* (ইংরেজি ভাষায়)। Notion Press। আইএসবিএন 978-1-945400-70-4।
2. ↑  *Indian Literature* (ইংরেজি ভাষায়)। Sahitya Akademi.। ১৯৮১।
3. ↑  Singh, Moirangthem Kirti (১৯৯৩)। *Folk Culture of Manipur* (ইংরেজি ভাষায়)। Manas Publications। আইএসবিএন 978-81-7049-063-0।
4. 1 2  B. Jayantakumar Sharma; Dr. Chirom Rajketan Singh (২০১৪)। *Folktales of Manipur*। পৃষ্ঠা 96।
5. ↑  B. Jayantakumar Sharma; Dr. Chirom Rajketan Singh (২০১৪)। *Folktales of Manipur*। পৃষ্ঠা 97।
6. 1 2  B. Jayantakumar Sharma; Dr. Chirom Rajketan Singh (২০১৪)। *Folktales of Manipur*। পৃষ্ঠা 98।
7. ↑  B. Jayantakumar Sharma; Dr. Chirom Rajketan Singh (২০১৪)। *Folktales of Manipur*। পৃষ্ঠা 99। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

অন্যান্য ওয়েবসাইট
------------------

* লাই খুতসংবির রহস্য
* লাই খুতসংবি, নারী শক্তি ও শাস্তি